Фалшиви новини :: Пеевски отново ползван за оправдание: „Боецът“ Георги Георгиев с гнусна лъжа: наложили му забрана да напуска страната заради депутата :: Monitor.bg
15:05 06 Ноември 2019 565 Видяно 0 Споделяния Коментари
Снимка: Монитор Депутатът Делян Пеевски е подложен на клеветнически атаки от страна на сдружението с неясни цели на БГ Мадоф - "Боец".
Снимка: Монитор Георги Георгиев няма морални задръжки и използва болестта на жена си, за да върти интриги.
Личният „боец“ за мокри поръчки на Цветан Василев – Георги Георгиев има прокурорска забрана за напускане на страната, защото е подсъдим за нанасяне на лека телесна повреда на журналисти от Канал 3. Той безскрупулно използва този факт, за да се ожали и да излъже публично, че прокуратурата му е наложила забраната, за да не може да напусне страната и да стане бъбречен донор на съпругата си Мариела в специализирана болница в Гренобъл.
„Наложиха ми мярка за неотклонение – забрана за напускане на страната и местоживеене, за да не можем да заминем в чужбина и да направим трансплантацията. Това е целта им“, нагло излъга Георгиев.
„Още след сигнала на БОЕЦ срещу Цветанов за#АпартаментГейт и делата на БОЕЦ срещу участието на Пеевски в евроизборите ударите станаха всекидневие. Вчера ми връчиха 59-ата призовка само за тази година“, твърди още момчето за мокри поръчки на Цветан Василев.
И за да не остане съмнение, уточнява: „Иcтинaтa e, чe Гeшeв, Бoриcoв и Пeeвcки рaзбрaхa, чe БOEЦ e иcтинcкa зaплaхa зa тях, зaрaди нeпримиримocттa, пocлeдoвaтeлнocттa и бeзкoмпрoмиcнocттa”.
Добре известно е, че професионалният протестър Георгиев мени настроенията и симпатиите си според това колко са дебели портфейлите на покровителите му. Не очаквахме обаче да използва здравословните проблеми в семейството си за гнусните си инсинуации.
Мерзко и подло е дебелашкото му твърдение, че едва ли не прокуратурата, премиерът Бойко Борисов, новоизбраният главен прокурор Иван Гешев и депутатът и издател на „Телеграф медиа“ Делян Пеевски го спират да пътува в чужбина, за да стане донор на съпругата си. Нещо повече – то е и абсолютно невярно.
„Лидерът на гражданското движение БОЕЦ Георги Георгиев ще може безпрепятствено да напусне страната на 11 ноември, за да стане бъбречен донор на съпругата си Мариела в специализирана болница в Гренобъл“.
Това заяви говорителят на Видинската окръжна прокуратура Владислав Влашев пред Свободна Европа. Мнението на прокуратурата е ясно и точно, напълно недвусмислено и категорично.
Обвинението дори прави компромис със съдебната практика, като пуска Георгиев да пътува в чужбина по чисто човешки подбуди, а не с правни мотиви. Така въпреки забраната, той ще може да напусне страната, за да помогне на жена си. Сигурно е, че всички му желаят успешна операция и бързо възстановяване – за него и за съпругата му. Самият Георгиев обаче се е хванал за този съчинен от самия него „скандал“ като удавник за сламка, изтъквайки факта, че де юре забраната му не била свалена.
Подло, непристойно, долно и безчестно е, Георгиев, да вкарвате семейната си драма в политическите си интриги, за които и вие самият не криете кой ви плаща. Такова низко поведение е обидно най-вече за съпругата ви, а и за вас самия.
А за „високоморалните“ медии на олигархията, които превърнаха този личен семеен проблем в политическо плашило и фалшива новина, е добре известно, че понятието „морал“ е само куха фраза.
По темата: Делян Пеевски Боец фалшиви новини Георги Георгиев Цветан Василев